b'\n_START_ARTICLE_\nMoeritherium\n_START_SECTION_\nUlkon\xc3\xa4k\xc3\xb6 ja k\xc3\xa4ytt\xc3\xa4ytyminen\n_START_PARAGRAPH_\nMoeritherium oli 2-3 metri\xc3\xa4 pitk\xc3\xa4 ja 70 cm korkea el\xc3\xa4in. Moeritherium muistutti sek\xc3\xa4 ulkon\xc3\xa4\xc3\xb6lt\xc3\xa4\xc3\xa4n ett\xc3\xa4 elintavoiltaan virtahepoa, vaikkei se ollut sukua niille. Moeritherium eli luultavasti ainakin osittain vedess\xc3\xa4 ja uiskenteli joissa ja j\xc3\xa4rviss\xc3\xa4 joista se s\xc3\xb6i vesikasveja joita se repi joustavilla huulillaan. Silm\xc3\xa4t ja korvat sijaitsivat korkealla p\xc3\xa4\xc3\xa4ss\xc3\xa4 ja pysyiv\xc3\xa4t aina pinnan yl\xc3\xa4puolella kun se ui. Moeritheriumilla ei ollut varsinaista k\xc3\xa4rs\xc3\xa4\xc3\xa4 mutta sill\xc3\xa4 oli k\xc3\xa4rs\xc3\xa4n tynk\xc3\xa4 kuten tapiireilla ja sioilla._NEWLINE_Hampaiden mineraalipitoisuuden tutkimukset ovat osoittaneet ett\xc3\xa4 Moeritherium viettiv\xc3\xa4t suuren osan el\xc3\xa4m\xc3\xa4st\xc3\xa4\xc3\xa4n makeassa vedess\xc3\xa4._NEWLINE_Moeritheriumin suuret hampaat yl\xc3\xa4- ja alaleuoissa olivat kuin pieni\xc3\xa4 torahampaita jotka ty\xc3\xb6ntyiv\xc3\xa4t ulos sen suusta. Ne kehittyiv\xc3\xa4t my\xc3\xb6hempien lajien, kuten Tetrabelodonin sy\xc3\xb6ksyhampaiksi. Moeritherium jauhoi ruokansa sen kuudella poskihammasparilla.\n_START_SECTION_\nL\xc3\xb6yd\xc3\xb6t\n_START_PARAGRAPH_\nEnsimm\xc3\xa4iset Moeritheriumin j\xc3\xa4\xc3\xa4nteet l\xc3\xb6ysi Charles Andrews vuonna 1904 Egyptin Qarun-j\xc3\xa4rvelt\xc3\xa4 (josta se on saanut nimens\xc3\xa4kin). Fossiileja on my\xc3\xb6s l\xc3\xb6ydetty Marokosta.\n_START_SECTION_\nLuokittelu\n_START_PARAGRAPH_\nToisin kuin joskus luullaan, nykyiset norsut eiv\xc3\xa4t kehittyneet suoraan Moeritheriumista vaan samaan aikaan el\xc3\xa4neest\xc3\xa4 Palaeomastodonista.'